text:
ORANJESTAD (AAN): E caso penal cu Ministerio Publico a cuminsa contra e homber B., lo bay sigui otro siman 18 di Augustus 2017. Na Juni 2017 e sospechoso B. a presenta den Corte pero tratamento di e caso no a sigui.
PURBA MATA
E acusacion cu Fiscal a presenta contra B. ta cu riba 27 di November 2016, el a purba mata e homber G. E sospechoso B. no a presenta den Corte. Su abogado mr. Mohamed, a bisa Hues cu B. sa cu e caso lo no wordo trata y pesey e no a presenta.
CASO POSPONI
E motibo cu e caso no a wordo trata, ta pasobra e Hues tabata Hues Comisario durante e procedura di prolongacion di detencion di B.
A keda dicidi cu tratamento di e caso lo ta otro siman 18 Augustus pa 9’or di mainta.
SCUCHA TESTIGONAN
Abogado mr. Mohamed a bisa Hues cu e dos testigonan cu el a pidi pa scucha, te ainda esaki no a sosode.
E abogado a bisa Hues cu e testigonan no a wordo invita debidamente di parti di Ministerio Publico pa presenta dilanti Hues Comisario. Hues a bisa cu e ta manda e caso bek pa Hues Comisario cu instruccion pa scucha e testigonan.
Abogado a bisa Hues cu e ta haya importante pa scucha e testigonan aki cu lo por trece claridad den e caso serio aki.
Otro siman tratamento di e caso ta tuma lugar y DIARIO lo informa kico tur a sosode den sala di Corte.
Ta asina cu pa garantiza imparcialidad den tratamento di casonan penal, un Hues cu a fungi como Hues Comisario durante e procedura di prolongacion di detencion di un sospechoso, no por trata e caso penal.
Segun ley, un Hues cu no conoce nada di e caso, mester atende e caso a base di e documentonan cu el a haya y no cu ya caba den un of otro forma e lo a wordo influencia door di e procedura di prolongacion di detencion.
A yega di pasa mas biaha cu Hues ta bisa cu tratamento di e caso no por sigui pasobra el a atende e prolongacion di e sospechoso como Hues Comisario.


c: text/html

text:
DIA MUNDIAL DI ENFERMERIA
Awe 12 di Mei ta un dia hopi special pasobra ta dia Mundial di Enfermeria. Nos tur den nos bida a yega di wordo yuda pa un Enfermero/Enfermera y nos tur riba un dia manera awe ta recorda un Enfermero/Enfermera en particular cu a duna bo curashi, motivacion of a pone un smile riba bo cara den e momentonan dificil di bo bida. Pa e motibo aki Departamento di Salud Publico riba e dia aki kier felicita tur Enfermero/Enfermera di Aruba y di Departamento di Salud Publico muy en particular cu tur dia ta lanta pa eherce e labor bunita y humanitario aki. Un trabou haci cu amor pa nan prohimo, un profesion cu no solamente bo tin pa siña pe pero ta un pasion cu mayoria Enfermero/Enfermera ta nace cu ne.

robotstxt: allowed

filter: keep


text:
Gino Vrolijk a nace dia 4 di oktober na aña 1973. E fecha aki hopi hende no ta lubida, pasobra e ta e dia cu nos ta celebra Dia di Bestia. Bo por rey cua ta e bestia peferi di Gino Vrolijk? Miauw!
Su nomber di cariño ta Gino, pero su nomber oficial ta consisti di 7 nomber, un pa cada dia di siman: Georgino, Mathias, Ramon, François, Frederick, Henry y Bethony. Pret no?
E scolnan cu Gino a bay ta Graf von Zinzendorf Kleuterschool, Prinses Irene School, John Wesley College y Colegio Arubano. El a studia na Instituto Pedagogico Arubano y a termina su estudio na aña 1999. E ta e prome meneer pa a specialisa pa cu e edad di mucha di 4 pa 8 aña. Y di e forma aki a bira e prome meneer di scol preparatorio den e historia di enseñansa di Aruba.
Gino Vrolijk a cuminsa traha na Colegio Hilario Angela Basisschool na San Nicolas, e disctricto na unda el a lanta como mucha. Despues di 4 aña trahando den 1ste klas el a traha 4 aña na Departamento di Enseñansa, esta Desaroyo di Curiculo. Eynan el a haci diferente trabou den cuadro di innovacion pa cu enseñansa primario. Por ehempel traha les pa scol y duna presentacion na maestronan di scol riba e importancia di nos idioma Papiamento den enseñansa. Actualmente Gino Vrolijk ta director di Fontein Kleuterschool na Weg Fontein San Nicolas desde 2008. Marcando historia un bes mas, como e prome meneer cabesante di un scol preparatorio den e historia di enseñansa di Aruba.
‘Sumpi e wanglo sabi!’ ta e prome buki cu Gino Vrolijk a skirbi. E idea pa e storia ta bini ora e ta corda riba con e tawata hunga y pasa tempo den e cunucu di su welo Don Ramon Vrolijk. Locual e no por lubida ta e cantidad di bes cu el a trapa riba wanglo. Ay! E tawata grita cada bes. Abo a yega di trapa riba un wanglo? El a haci dolor?
‘Na caminda pa e fiesta grandi/Op weg naar het grote feest’ ta su di dos buki y ta un honor grandi p’e cu el a haya e oportunidad pa skirbi e “Regalo di Siman di Buki” pa e Festival di Buki di Mucha di Aruba pa aña 2013.
Gino su deportenan preferi ta core skateboard. Su wega preferi ta hunga Playstation y carta. Su hobby ta snorkel y hiking.
Gili ta e yiu di mas chikito di Gino Vrolijk . Gili ta gusta su welo y wela paso nan ta gusta pasa tempo cune y conte soria tanto via buki y internet. Su Opa yama Matty Vrolijk y su Oma Frida Vrolijk-van der Wall Arneman. Y e storia cu Gili ta gusta mas y cu cada bes e ta pidi su welo y wela conta pe ta ‘Roodkapje’.
Tempo Gino tawata chikito, su wela y su mama tawata cont’e un storia tur anochi prome cu e bay drumi. Esta dushi no? Y di aki su interes pa lesamento y buki a cuminsa. Pa Gino Vrolijk conta y/of lesa buki pa muchanan ta masha importante pasobra ta di e forma aki interes pa lesamento ta cuminsa.


text:
by LocoGamer | Jan 18, 2018 | Nintendo, PC, Playstation, Top News, XboxFoxNext Games a anuncia cu nan ta trahando riba e next game pa e Alien franchise. E wega aki ta bay ta un standalone game, dus no ta bay ta un sequel pa Alien Isolation…sorry đ Ainda e wega no tin un nomber, pero e ta bay ta un Alien Shooter game y e lo sali...
by LocoGamer | Jan 13, 2018 | Nintendo, PC, Playstation, Top News, XboxSo Dark Soul Remastered ta na caminda pa PS4, Xbox One, PC y tambe Nintendo Switch den mei. Awo PS4 players di Japon lo haya un trilogy collectorâs bundle di Dark Souls. E trilogy bundle lo inclui Dark Souls Remastered, Dark Souls 2: Scholar of the First Sin y Dark...
by LocoGamer | Jan 11, 2018 | Game Related, Nintendo, PC, Playstation, Top News, Xbox***Check abou pa un update riba e storia aki!*** Prince of Persia tabata un series masha hopi popular mes den late 90âs y early 2000. Pero despues cu PS3 y Xbox 360 a sali, e series a cuminsa somenta. Despues di esaki nan a saca un movie (starring Jake Gyllenhaal) y...
by LocoGamer | Jan 10, 2018 | PC, Playstation, Top News, XboxCyberpunk 2077 ta e next wega hopi anticipa di CD Projekt Red ken tambe ta e developer di e wega popular The Witcher III: Wild Hunt. E wega a wordo anuncia prome biaha den 2012, y nos a wak e prome teaser na 2013. Despues di eynan nos no a scucha mucho mas di e wega,...
by LocoGamer | Jan 9, 2018 | Game Related, Movies/Series, PC, Top News, XboxKen ta corda e wega di Halo ora e la sali pa prome biaha riba Xbox na 2001? Â Ken por a pensa cu eynan ta unda Bungie a crece bira grandi, danki na e wega ey. Halo: Combat Evolve tabata e best shooter cu a sali e tempo ey, despues a sigui cu Halo 2, Halo 3, Halo Reach,...
by LocoGamer | Jan 8, 2018 | PC, Playstation, Top News, XboxSi bo a haya bo mes cu problema pa log in riba Epic Games’ Fortnite y Fortnite Battle Royale? E ta paso nan tin un par di service issues pavia di cloud updates. Issues nan aki por ta error message ora di log in, of connection drop ora bo ta hungando e wega. E...


text:
Cu masha fanfaria, Parlamento a aproba ley di cacho. Hopi a kere cu e ley aki, lo no tin cacho mas riba caya y cu tur cacho mester ta cuida pa nan doño den nan propio cura di cas. Masha bunita, pero como cu Plataforma no por a ser ehecuta,
Nos muchanan ta e fundeshi di nos pais!
Durante e debate cu a tuma lugar siman pasa organisa pa e 'Millennials' un tema hopi importante a wordo trata, enseñansa. Lidernan di partido mester a contesta e pregunta kico lo haci pa enseñansa.
Lider di MEP, Evelyn Wever-Croes a splica enseñansa ta un
Un tema importante trata durante e debate di millennials ta e tema di medio ambiente.
Prome cu papia di cualkier otro tema di medio ambiente, nos mester soluciona e problema di dump. Si bo cana den Parkietenbos, Simon Antonio y vecindario, bo ta sinti e molester di huma y candela, y
Diahuebs, 13 di juli, 2017 tur empleado di Inspectie Volksgezondheid Aruba (IVA) a atende un presentacion duna pa e Officier van Justitie di Aruba, Dorien Kardol, tocante e trabou y derechonan di ‘bijzondere opsporingsambtenaren’, pues ambtenaar cu a huramenta y tin e tarea pa localisa echonan castigabel riba un tereno
Cuminsando desde dia 18 di juli 2017, Inspectie Volksgezondheid Aruba (IVA) lo tin un localidad nobo. Nos lo ta situa na Schotlandstraat 45 (ex edificio di EQ3) cu ta banda di ‘Sync’ y schuins tegenover di Ling and Sons supermarket.
Esaki ta nifica cu Inspectie Geneesmiddelen (IVG) cu tabata situa na
Ta parce cu e aña aki, tin mas dokter riba listanan politico cu anteriormente. Ayera tardi, Holmo Henriquez, lider di partido MAS a presenta dr. John Croes como candidato nobo riba su lista. Dr. John Croes no ta un persona desconoci, ya cu e ta laborando como un dokter di
Durante fin di siman pasa Partido Pueblo Orguyoso y Respeta (POR) tabatin e placer di bishita diferente bario rond di Aruba. Lider di POR Otmar Oduber a combersa cu pueblo riba con POR lo atende cu diferente reto cu ta biba den comunidad actualmente y e hunto cu henter e
E caso di e èx convicto Arubiano L.M. (75) kende dia 10 di decèmber 2010 a haña confirmacion di su condena den Corte Comun di Husticia, a topa cu resistencia fuerte di abogadonan di e èx condenado.
Pa cuminsa Ministerio Publico a usa dos calculacion pa fiha e boet mionario.
Ministerio Publico
E ciudadano Arubiano L.M. (75), kende na aña 2006 a ser condená na 6 aña y 50 siman di prizon pa su participacion den un organisacion criminal cu tabata importá cocaina na Aruba pa manda Santo Domingo, definitivamente a pèrdè e bataya legal contra Husticia y mester paga e suma
Como preparacion pa e 2017 UCI BMX World Championships na Rock Hill, South Carolina, e atleta elite den e deporte di BMX, Zaithyel Soekandar lo entrena pa un siman largo bou guia profesional na un di e academianan mas renombra na mundo den BMX, esta Jason Carnes Berm Academy cu tin na base


text:
Savaneta – Diasabra mainta pa mas o menos 11:30 informacion ta drenta na polis y 911 di un incidente caminda un persona a wordo hinca.
Esaki a sosode dos cas pabou di Ice Berg na Savaneta, cu ta un cede di partido Avp.
Mas despues a sigui haya informacion cu e hinca lo ta cerca di e victima su curason.
Na yegada ambulance tawata saliendo cu e victima y polis tambe tawata na e sitio.
Un poco mas pabou, ariba caminda grandi mes tawata tin un otro patruya para y den dje e mucha di 13 aña cu lo ta esun cu a hinca e homber di 26 aña. E homber lo ta compaña cu su mama.
Na e sitio nos a combersa cu e algun otro mucha y un ruman di e mucha di 13 aña.
Ela conta nos cu e homber cu ta padrastro di e mucha, tur dia lo tawata dal e mucha cu mokete den su cabes, segun e otro muchanan tambe cu a confirma esey.
Awe e mucha di 13 aña lo no a tuma mas y a pasa man pa un sker y a hinke, caminda e sker a keda pega y e victima a ranca y saca e sker. Aki ta caminda sanger a cuminsa basha.
Polisnan cu conoce e mucha di 13 aña bon a detene mes ora y transporte di biaha pa warda di San Nicolas.
Ambulance a sali cu urgencia direccion hospitaal cu e padrastro.


text:
by LocoGamer | Aug 16, 2017 | PC, Playstation, Top News, XboxRockstar ta sigui support nan top selling game Grand Theft Auto V. GTA Online su ultimo update ta live desde ayera cu un auto nobo y tambe yen di descuento riba nan ingame items. E auto nobo ta e Supercar cu yama Ocelot XA-21 cual boso por wak den e image akibou. E...
by LocoGamer | Mar 22, 2017 | PC, Playstation, XboxCALL OF DUTY 2017 ta e next wega di e series pa e aña aki. Su developer Sledgehammer Games ta kedando hopi keto over di e wega aki, pero nan job ads si ta untiki mas open. Sledgehammer Games ta buscando hende pa traha riba nan siguiente wega di Call of Duty, cu porta...
by LocoGamer | Mar 16, 2017 | XboxAwe Major Nelson di Microsoft a anuncia riba twitter cu ta bai tin 4 wega nobo riba Xbox One su catalog di backwards compatibility. Si bo a yega cumpra e wega aki caba online riba xbox 360, e orey nan lo wordo pone automaticamente den bo Xbox One game libary, sino bo...


text:
by LocoGamer | Jan 12, 2018 | Top News, XboxSi ainda bo no a hunga Halo 5: Guardians, y bo tin gana di test e, awo ta bo chens paso e ta bay ta completamente gratis e weekend aki te cu 14 di januari, tanten bo ta un Xbox Live Gold member. Bo por download e wega via e Xbox One dashboard, e wega mes lo ta...
by LocoGamer | Jan 2, 2018 | Nintendo, PC, Playstation, Top News, XboxPUBG ta un di e biggest games riba planeta y ainda e ta sigui crese. December 30 tabata e fecha cu e wega aki a pasa 3 miyon player concurrente riba Steam. September e wega a yega su prome 1 miyon players, pa oktober nan a pasa 2 miyon y awo nan a yega un otro...
by LocoGamer | Dec 14, 2017 | PC, Playstation, Top News, XboxUbisoft a tease poco dia pasa algo di e Predator movies den nan wega di Ghost Recon Wildlands. Cuminsando awe bo por download e special event DLC y cu esaki abo y bo team por hunt down e Predator of porta e Predator ta hunt boso. Check out e trailer akibou!...
by LocoGamer | Dec 14, 2017 | PC, Playstation, Top News, XboxRainbow Six Siege tin un new update obtenibel awe riba PS4, Xbox One, y PC, e update aki lo trece un “much-requested feature” door di subi e wega su server tickrate na 60Hz riba tur platforms. Esaki kiermen cu awo e servers lo refresh e gamestate 60 biaha pa seconde....
by LocoGamer | Dec 5, 2017 | PC, Playstation, Top News, XboxDayZ su developer, Bohemia a confimra cu nan survival-action ainda lo yega riba PS4, pero e players nan di e platform ey lo mester warda untiki mas paso Xbox One lo haya e wega prome. Un spokesperson di e developer a bisa e motibo dicon Xbox One lo haya e wega prome...


text:
Robert Reeberg ta deleita nos muchanan cu su storianan
E Festival di Buki pa Mucha ta habri diabierna dia 1 di november cu un fiesta dilanti biblioteca y e bishita di autor na scolnan ta tuma lugar den e siman di 4 pa 7 di november 2013. Cada aña e festival tin otro tema. Un grupo di autor, ilustrador y contado di cuenta di buki pa mucha for di Aruba, islanan di Caribe Hulandes, Hulanda y otro pais ta bishita mas o menos 65 di e 68 scolnan riba nos isla. E tema di aña 2013 ta “Deporte y Wega” y e lema ta: ‘Buki buki den wega, pianan na careda’. Esaki ta e di 21 festival cu biblioteca ta organisa pa stimula mucha pa lesa y pa stimula combersacion y interes pa autor di buki pa mucha como tambe ilustrador.
Robert Reeberg a nace na Aruba y pa hopi aña caba e ta maestro di scol. Actualmente e ta traha den enseñansa special na su dushi Scol Caiquetio. E tin varios hobby, manera traha cantica pa mucha, manera e cantica di e Festival di Buki pa Mucha di aña pasa ‘E mundo ta drey’, boso ta corda? E ta toca guitara, e ta traha poesia y e ta skirbi storia.
Hopi aña caba e ta skirbi storia. For di tempo cu e tabata mucha e tabatin un creatividad enorme. Su prome creacion tabata un poesia na edad di diesdos aña.
El a skirbi hopi storia cortico pa su scol, unda nan ta duna les na Papiamento so. Su prome obra riba mercado tabata un traduccion liber di e cuenta di pueblo Aleman, titula ‘Shete den un solo tiro’ algun aña atras. Mas tanto pa mucha e ta skirbi, aunke e tambe tin obranan pa adulto, manera e coleccionnan di poesia ‘Blo sunu y Man teni’. Otro obranan cu Robert tin riba mercado ta’Tur pa mi, Cant’i lama’, ‘E anochi cu Sinterklaas a topa cu Santa Claus’, ‘Capa Blou y E hobby di Rino’, ‘E mago di Sero Teishi y Cindy Rella’.
Robert kier stimula tur mucha pa lesa, pasobra banda di e hecho cu ta masha dushi pa bo drenta den e fanatasia di e storia, bo ta siña di dje y lo bo bay dilanti den bida.
Den siman di 1 pa 8 di November e grupo di escritor y contado di cuenta lo bishita 65 scol cu presentacionnan atractivo y diverso. Pa muchanan cu no ta haya un bishita di autor na scol tin un programa di actividad na biblioteca merdia, tanto na Playa como na biblioteca San Nicolas. Tur mucha ta invita pa e fiesta di apertura diabierna dia prome di november dilanti biblioteca pa 5 or di atardi. Tur actividad ta gratis.
Ban tur coy un buki y ban cuminsa lesa!


text:
ORANJESTAD (AAN) – E Hefe di GKMB, a hiba palabra den conferencia di prensa, relaciona cu e situacion di e virus Chikungunya den e region di Caribe y na nos mes Isla.
Sr. Roque Dirksz a señala cu for di e prome caso cu a presenta na December, GKMB a dicidi pa cambia su estrategia aunke e transmisor ta e mesun sangura di dengue, esta Aedis Aegypti.
No obstante, pasobra ta trata di un virus nobo compara cu dengue, a dicidi pa bin cu un otro estrategia pa ta mas agresivo, den sentido cu no solamente nan ta controla e cas y rond di dje, manera ta e caso cu dengue cu nan ta expande na un radio di cien meter, y pa evita cu e plama den e bario, pa loke ta Chikungunya nan ta extende un radio mucho mas largo, casi un caya completo.
Fuera di esey GKMB ta haci un control severo y banda di dje nan ta fumiga, tin biaha, casi e bario completo. Nan haya casonan, por ehemplo na Sabana Liber, cu apesar cu ta un cas a dicidi pa fumiga Noord henter.
Awor cu tabata tin un caso na Savaneta, den e fin di siman a fumiga no solamente e cas y rond di dje, pero a hacie na henter e bario. Esaki den oranan di madruga cu no tin trafico, cu ta fresco, y cu e sangura ta moviendo. Entre 5’ or di madruga pa 7’ or di mainta ta un horario hopi bon cu por cubri mucho mas tereno cu den oranan di atardi cu tin hopi trafico den circulacion.
Tambe durante e spuitmento nan a tuma Savaneta completo, entre diabierna anochi pa diasabra madruga, pero apenas dialuna a habri nan a sigui vigila e area aki. Esaki ta un forma pa evita fumiga mas di locual mester ta. Tambe nan a aumenta e manera con nan ta mezcla insecticida, hacie un tiki mas fuerte locual ta importante.
E siman aki lo sigui monitor e situacion, ademas cu nan ta keda haya caso di dengue. Algo cu ta un poco fastioso ta cu no tur caso cu ta wordo raporta no ta refleha criadero. Den e casonan importa, ningun di nan tabata criadero den cas.
Ta masha importante pa nan haya informacion di personanan cu ta bishita, por ehemplo un wela cu no ta biba cerca pero cu nan ta frecuenta, pa asina amplia e areanan di fumigacion.
Diabierna siman pasa KGMB a haya su mes den un situacion fastioso unda cu nan a bay prepara pa spuit debi na un caso di virus, e doño di cas a wordo pidi pa keda den cas, pa no bay ningun otro caminda, pero lamentablemente e señora a bisa cu e ta bay unda cu e kier y a dicidi despues cu nan a spuit, sali bay.
GKMB ta pidi encarecidamente na e personanan cu tin e virus pa nan keda cas pa nan no wordo pica pa e sangura anto sigui plama e virus unda cu nan move bay. Esaki ta un yamada adicional cu sr. Roque Dirksz kier a haci.


text:
Diabierna 15 y diasabra 16 di september, Renaissance Festival Plaza lo ta anfitrion pa otro fenomenal Caribbean Sea Jazz. Ademas di e line-up imprecionante cu lo tin pa e festival tin hopi atencion pa e vibracion y experencia rond di e anochinan musical.
Aki mester pensa riba cos di come y bebe, bahada di solo, cocktail y mas!
Preparabo pa standnan di cuminda cu lo ofrece mesun dushi sensacion, cu e line-up di artistanan pa e festival di e aña aki. Renaissance Marketplace ta Aruba su capital culinario y ta conoci pa su variacion amplio di restaurantnan, cada un, cu nan experticio. For di cushina local pa esun oriental, durante di e proximo Caribbean Sea Jazz bishitantenan lo haya un pakete total; e miho den musica y definitivamente e miho variacion culinario. Pa esunnan cu ta gusta algo zoet, lo tin e popular ‘poffertjes’ Hulandes of un dushi koffie (friu of cayente) cu Baileys of Kahlua.
E ‘foodcourt’ lo ta central na Renaissance Festival Plaza, cu amplio lugar pa sinta y disfruta henter e festival. Bishitantenan por sinta den e ‘garden terrace’, mientras ta experencia un bahada di solo y un porcion di keshi yena pa complementa e atardi.
E terasa tin un bista excelente riba escenario principal, pues no ta perde ni un minuut di e show. E ‘food court’ ta habri 6’or di atardi riba ambos dia.
Caribbean Sea Jazz e aña aki lo conta cu presentacion di Oruba, Esha, Caribbean Latin Jazz Xpress, Cory Henry & the Funk Apostles, Jesse van Ruller Trio, Maceo Parker, El Prove y Habana All stars, NG La Banda, Zuco 103, Rubén Blades y Shirma Rouse.
Ta recorda tur hende cu e fin di siman aki lo bishita e festival cu por paga unicamente cu tokens di Caribbean Sea Jazz.
Por cumpra esaki parti paden di e Renaissance Festival Plaza. Busca bo carchi di entrada na puntonan di benta ya conoci; entrada general $65 pa dia, un pas pa e weekend ta costa $120. Carchinan VIP ta $175 pa dia.
Pa mas informacion bishita e pagina di Facebook di Renaissance Mall & Marketplace of di Caribbean Sea Jazz. Disfruta!


text:
E aña aki un biaha mas, loke ta pa di ocho (8) aña caba cu Biblioteca Nacional Aruba a organisa su simannan di conta cuenta den un temporada di tres luna. Di e manera aki biblioteca kier contribui na tene actividadnan alegre pa nos grandinan cu ta biba na e diferente ‘cas pa nos grandinan’ manera e.o. Paviljoen San Pedro, Huize Maris Stella Savaneta, SABA San Nicolas y Cas Marie Savaneta. Durante e periodo aki cada cas ta haya bishita di tres diferente contado, cada luna uno.
E projecto ‘Conta Cuenta Na Casnan di Anciano 2014’ tabata bou di encargo di e dos Bibliotecarianan Yosmar Sneek y Olivia Figaroa y e aña aki Quota Club a duna un contribucion.
E biaha aki conta cuenta den luna di april tabata turno di e conocido poeta Ruthy Vrieswijk-Bergen conoci como Lady Ruth autor di cuater buki incluso un di poesia, kende manera custumber a declama su poesianan y tambe a conta storia di Compa Nanzi. Ruthy na su manera, esta esun cu ta Ruthy so por, e tabata sa di entretene y haya atencion di tur presente pa su actuacion cu su decoracion di tur colo y su paraplu.
E luna di mei tabata di e tambe conocido Munye Oduber-Winklaar, autor di e bukinan ‘Asina y awo mi ta regla cuenta cu bo’ y ‘Shelo Santo unda nos ta bay’. Esaki no ta di prome biaha cu Munye ta colabora cu ‘E Projecto Conta Cuenta’. Munye tambe tin su manera unico pa entretene nos grandinan, dor di conta kico bo por haci cu e obhetonan, cu el a trece. Y mientras cu e ta conta e ta laga e grandinan como sifuera hunga cu nan. ??? Den pasado el a yega di conta di cusinchi y a trece un cantidad di cusinchi di tur tamaño y forma. E biaha aki el a conta di bala. Bala chikito, bala grandi. Bala moli, bala duro y asina por sigui.
E luna di juni tabata na encargo di e autor di e bukinan, ‘Perseverancia’ y ‘E Schutter’, Sr. Marco Christiaans. Tambe autor di e cuanto cortico cu yama ‘Sero Pela’. Marco Christiaans tambe ya a yega di colabora cu BNA y tambe a
conta for di su obranan ariba menciona. Pero e biaha aki el a dicidi di conta cuentanan di e popularisimo Compa Nanzi. Tabata bisto cu nos grandinan ta masha hopi yega na e cuentanan di Compa Nanzi. Nan interaccion cu e contado durante di e contamente tabata hopi agradabel y ta mustra cu nan ta gusta e cuentanan ey.
Marco Christiaans a conta: ‘Con Compa Nanzi a sali Prins di Carnaval’, ‘Compa Nanzi y Bruheria’, ‘Compa Nanzi kier drenta politiek’ y ‘Compa Nanzi a tuma curso di protocol y etiketa’
Alabes despues di cada presentacion di e contado, e grupo Zjilea dirigi pa Chencho Kelly a deleita esnan presente cu dushi piesanan crioyo manera e.o. ‘der’e gai der’e gai’, y cu canto di e flamante damanan di biblioteca.
E proyecto aki a termina diahuebs 26 di juni cu contamento y dushi musica pa nos grandinan na S.A.B.A San Nicolas.
Na clausura Astrid Britten directora di Biblioteca a gradici tur esnan envolvi den e proyecto pa nan bunita colaboracion. Por menciona Quota Club, Instituto di Cultura, Archivo Nacional Aruba, personal di BNA y pa no lubida e autornan.


text:
E TOREN DI VIGILANCIA (EDICION DI ESTUDIO) March 2015
E edicion aki tin e articulonan di estudio pa e periodo di 4 pa 31 di mei 2015.
STORIA DI BIDA
Nos A Haya un Mihor Carera
Pa un tempo David cu Gwen Cartwright tabata pareha di ballet, pero awor nan ta pareha den un actividad hopi mas mihor.
“Esaki Ta di Acuerdo cu Bo Boluntad”
Dicon ultimo añanan nos publicacionnan ta duna un splicacion mas simpel y cla di algun relato di Bijbel?
Abo Lo “Keda Vigila”?
Lesa e comprondemento nobo di e ilustracion di Hesus di e dies birgennan cu awor ta enfoca riba e mensahe simpel y urgente di e ilustracion.
Pregunta di Lector
Antes, nos publicacionnan tabata papia hopi di tipo y antitipo, pero ultimo añanan no dje tanto ey mas. Dicon?
Kico Nos Por Siña for di e Ilustracion di e Talentonan?
E articulo aki ta duna nos un comprondemento mas cla di e ilustracion di talento.
Sea Leal y Apoya e Rumannan di Cristo
Con esnan cu Cristo ta clasifica como carne ta apoya su rumannan?
Casa “Basta Ta den Señor”: Ainda Esaki Ta Realistico?
Rumannan cu ta determina pa sigui e conseho di Dios ta haci su curason contento y ta habri caminda pa haya bendicionnan spiritual.


text:
DIAHUEBS 13 MAART
, 2014
Proceso di busca miembronan nobo pa Hunta di Supervision Tur trabou ta sigui normal den Hospital “E DIFERENCIA DEN RADIO”
Variashon den Programashon Musical, Informativo, Noticiero y Entretenimiento.
For di algun siman, Hunta di Supervision di Dr. Horacio Oduber Hospital ta den un fase di transicion. Riba esaki, Gino Goeloe, miembro nobo di e Hunta di Supervision a duna di conoce cu el a sinta cu su colega Edwin Tromp y nan a combersa cu e director financiero di Hospital. Mester menciona cu Hospital a cumpli den manda un carta oficial pa Minister di Salud, Cuido di nos grandinan y Deporte, Dr. Alex Schwengle den cual nan ta bisa di ta di acuerdo cu e Minister a apunta Sr. Goeloe y Sr. Tromp como e kroon lidnan oficial di Hospital. E miembronan aki, cu ta representa Gobierno, a sinta e siman aki oficialmente cu e mandatario pa asina informe riba e ultimo desaroyonan. Segun Gino Goeloe, e trabao a cuminsa den recluta mas miembro den e Hunta di Supervision. Ta buscando personanan capaz, pa combersa cu nan pa explora e posibilidad pa nan drenta e Hunta di Supervision pa e proximo 4 añanan. Esaki no ta facil pasobra Hospital ta den proceso di traha un edificio nobo y ta tuma personanan capacita pa asina yuda den e
proceso aki, Goeloe a splica. pa e miembronan nobo. Nan tin 30 dia pa evalua y con E tarea actual di Goeloe y testa riba e proposicion di Tromp conhuntamente cu e Hunta di Supervision. Despues dos miembronan di Hunta di e temporada aki nan lo di Supervision anterior ta pa keda instala oficialmente. evalua e miembronan nobo, combersa cu nan y mira si “E persona cu nos acerca, nan ta di acuerdo cu e ponen- papia cun’e tambe tin cu cia cu tin riba mesa. “Nos bay bek den su seno familtambe tin nos ponencianan iar y su hendenan pa tuma kico nos kier y ken ta e perso- un decision”, Goeloe a splica. nanan cu nos ta desea di tin Na e momentonan aki Hospiden e Raad van Toezicht pa tal ta draai normal. E parti fiasina aki nos tin un board nanciero ta den man di e directa funciona”, el a indica. tor financiero Sr. Theo de Kool El a agrega cu lo tuma dos si- y e parti medico ta bou superman sigur of tres siman pa vision di Dr. Alex Ponson kende yega na un decision. Comber- ta fungi actualmente como disacion cu e personanan ta bay rector suplente, cu esaki ta setuma tempo prome cu nan por gura comunidad cu Hospital no tuma un decision. Hopi hende ta manera un barco sin rumbo. ta kere cu bay den un Raad Den e dianan nos dilanti lo van Toezicht ta algo facil pero e tende mas di e desaroyo aki tin hopi responsabilidad cun’e. y con e proceso lo sigui cana E proceso ta tuma su tempo segun e procedura estableci, despues di reuni cu posibel Gino Goeloe a termina bisando. miembronan y nan acepta of mustra nan disponibilidad. Ora e futuro miembronan acepta, e Kroonlidnan lo mester manda e nombernan aki pa Raad van Bestuur (Directiva pa luna diario) di Hospital, kende na Pensionado: 25 fl su turno lo duna su conseho por escrito riba proposicion Tel: 5881500
ABONA RIBA
30 fl
10
DIAHUEBS 13 MAART
, 2014
2
SEÑOR TA BISA“STOP CU TERKEDAD, RESPETA SEÑOR Y BIRA LOMBA PA MALDAD. ESEY TA UN REMEDI CU TA LAGA BO KEDA SALUD, ALGO CU TA REFRESCA BO CURPA”, PROVERBIONAN 3:7,8
PvdA y VVD ta pega cu otro riba ley pa Antiano PvdA no ta de acuerdo cu e plannan di VVD pa rechasa ciudadanonan cu poco perspectiva for di Corsow, St. Maarten y Aruba. PvdA ta exigi un adaptacion grandi na e proposicion di e ley di iniciativa di Andre Bosman di VVD. Miembro di Tweede Kamer pa VVD Andre Bosman a diseña e ‘Bosmanwet’ pa ‘Antianonan’ cu kier biba mas largo cu seis luna na Hulanda, cumpli cu por lo menos cu un di cuater criteria pa asina por haya un permiso di estadia. Ta trata aki di e criteria di trabou na Hulanda, tin suficiente entrada, ta accepta na un estudio reconoci na Hulanda of tin famia na Hulanda. Ley fundamentalmente diferente Den e proposicion di e ley, ta trata hendenan den forma diferente, a base di nan etnicidad y esey no por, ta e argumento di miembro di Tweede Kamer di PvdA Roelof van Laar. “Lo mester bin un ley cu ta fundamentalmente diferente si kier haya aprobacion di PvdA.” Van Laar ta haya cu mester mira na e nivel di educacion y/of si e persona tin un carta di bon conducta of no. Bosman segun Van Laar ta scohe pa stroba tur Antiano pa establece nan mes na Hulanda. Cu esey, e proposicion ta bay mucho mas leu cu e intencion di e ley, cu ta evita cu Hulandesnan Antiano criminal y cu poco perspectiva bay biba na Hulanda y cay mas atras ainda. Un analista a describi cu e dos posicionnan aki, banda di e penalisacion di ilegalidad ta otro diferencia di opinion sensitive riba tereno di imigracion entre e dos partnernan di coalicion. Oposicion Pero otro partidonan tambe tin critica fuerte. D66 ta haya cu e iniciativa di Bosman mester bay den bari di sushi. GroenLinks tin miedo pa un ‘unicum bergonsoso.’ ChristenUnie tin un cantidad
di obhecion y SP ta hopi critico. CDA tambe kier ahustacionnan, pero ta sinti si cu ta momento cu algo ta sosode. Ya a cuminza cu algo pues ta ora pa caba cu n’e, e partido a laga sa. PVV si ta hopi positivo pa e ley di iniciativa di Bosman, y te hasta ta haya cu e maneho por bira mas stricto ainda.
André Bosman (VVD)
Presidente di Fundacion BOB Aruba, sra. Vanessa Willems
Si bo ta detecta cancer hopi tempran tratamento lo ta menos invasivo y menos mutilante
Problematica di cancer di pecho ta un preocupacion grandi den nos comunidad. E casonan ta sigui aumenta y mester haci mas esfuerso pa preveni y conscientisa nos hendenan riba e problematica aki. Presidente di fundacion Bevolkingsonderzoek Borstkanker Aruba miho conoci como BOB Aruba, Vanessa Willems a sali dilanti di prensa pa nos pueblo en general ta miho informa cu tin mas fundacion cu ta percura pa preveni specialmente nos hende muhe riba cancer di pecho. E ta un fundacion cu a ser lanta dia 12 di October 2012, kiermen e aña aki nan ta celebra dos aña di existencia. E fundacion aki a ser lanta cu e meta di realisa investigacion pa detecta cancer na pecho di un forma preventivo den un
laso di tempo hopi tempran ora cu no tin sintoma ainda, cu ta e forma di prevencion mas efectivo.
ti algo den nan pecho. Via mamapolis e persona ta haya tur cos regla den menos di un siman.
“Si bo ta detecta e cancer na un momento hopi tempran e tratamento di dje ta menos invasivo, y menos mutilante tambe”, asina presidente di BOB Aruba a bisa. Aunke el a bisa cu nan no ta preveni cancer pero nan ta purba di detecte tempran pa e persona por trate di un modo mas facil y chikito posibel.
E pashent ta presenta generalmente dialuna y riba e mesun dia aki e persona ta haya mas potret si ta necesario, y demas test pa diagnostica e situacion di e pashent, y evalua e posibilidad cu tin pa yude debidamente. Tur esakinan riba e mesun dia. Pa diabierna ya nan tin e resultado di e testnan pa asina determina si e ta cancer of no. Nan ta percura pa no tin tardansa y pa tur cos ta keda regla den menos di un siman.
Sra. Willems a bisa cu nan a dicidi di lanta e fundacion aki ya cu nan a detecta ora cu nan a cuminsa structura e trayecto aki cu e pashent cu cancer di pecho mester cana un caminda largo na Hospital. Nan a dicidi di institui un “mamapoli”, caminda nan ta atende pashentnan cu ta sin-
“Nos ta duna e garantisa tambe cu hendenan cu ta aplica pa e mamapoli ta haya un cinta denter di dos siman”, asina presidente di BOB Aruba a bisa.
DIAHUEBS 13 MAART
, 2014
24
Mayra Marval ta empleado di luna di Hospital E siman aki coleganan y hefenan di Zuster Mayra Marval a sorprende cu e titulo di ‘Empleado di Luna di Februari 2014’. Aunke Mayra Marval no gusta ta den “spotlight” a celebra e reconocimento special aki unda ela ricibi su certificado di aprecio for di mannan di e director financiero di Hospital, señor Theo de Kool. Den ambiente ameno zuster Marval a keda malcria cu palabranan di elogio di señor Theo de Kool, clustermanager señora Ineke Hartmans y demas colega pa e tremendo trabou cu e ta haci na Hospital. E carera di señora Marval den enfermeria ta uno hopi largo y bunita unda cu esaki a culmina den realisacion di un departamento nobo, esta Mammacare cu a wordo desaroya hunto cu Dr. Deepu Daryanani y Dr. Tim Peterson. E departamento nobo aki a habri na november 2009 y e tempo ey Mayra Marval tabata e unico empleado trahando full time den e departamento aki cu pashentnan
cu sea tin cancer di pecho of ta sospecha cu tin cancer di pecho y ta den proceso di diagnostico. Awendia señora Marval ta traha hunto cu su secretaria pa asina e por sigui cu e trabao den Mammacare ora cu señora Marval bay cu pensioen na luna di mei 2014. Den su funcion zuster Marval ta e cara di e poli aki unda e ta colabora cu diferente disciplina nan paden y pafo di HOH, haciendo un tremendo trabou trahando den e estilo multidisciplinario. Zuster Marval ta hunga un rol esencial den e trayecto cu e pashent mester cana. Señora Ineke Hartmans, Clustermanager ta conta cu zuster Marval ta core y bula di un parti di Hospital pa e otro, semper pushando diagnostico, resultado di testnan y tratamento pa su pashentnan pa tur cos por bay mas lihe. Zuster Marval ta un enfermera ehemplar, cu un servicio excelente na pashent, hasta den
su tempo liber unda e ta yuda nan surpasa nan insiguridad y miedo y ta duna guia y asistencia tambe despues di operacion. Cu un pasion y entusiasmo enorme, Zuster Marval a splica cu e gusta su trabao, e ta haci’e cu hopi amor. “Mi no ta un persona cu ta wak ora y minuut y semper mi ta tene cuenta cu e pashent y hasta tin biaha djis mester di un persona pa papia tocante algo cu ta molesti’e tocante su cuido of mester di guia cu tratamento di herida, cu splicacion di un of otro tratamento of mester di sosten. Zuster Marval tambe tin hopi conocimento tocante e posibilidadnan den exterior y asina por splica e pashent kico ta posibel na Aruba, con e por yuda e pashent y tur e tratamentonan cu nan por haya aki cu hopi biaha ta e mesun tratamentonan cu nan a wordo conseha pa nan dokter den exterior tambe. Asina ta pasa cu hopi pashent
Mervin Wyatt-Ras:
Ta importante pa nos como hende muhe realisa cu nos mes por trece cambio di mentalidad Mervin Wyatt-Ras durante conferencia di prensa diamars mainta a trese padilanti cu den cuadro di dia internacional di hende muher, hunto cu su coleganan di fraccion, ela bishita diferente instancia y organisacion cu ta traha den bienestar di hende muher, esta CEDEM y Fundacion pa Hende Muher den Dificultad. Alavez diasabra e tabata presente na e conferencia di hende muher, organisa pa minister Michelle Hooyboer-Winklaar. E parlamentario a trese padilanti cu durante e bishitanan y presentacionnan durante e conferencia e por a nota un punto en comun. Aunke cu nos como hende muher ta logrando basta den comunidad pa loke ta trata nos empleo, den ensenjanza esta cu mas mucha muher cu ta caba skol y ta bai studia, tin mas ley cu ta proteha hende muher y poco poco nos ta mas representa den diferente funcionnan ehecutivo, tog e lucha di tur dia ta e lucha cu nos mes tin cu nos mes como hende muher. Dor di e mentalidad den nos comunidad e hende muher ta ser asina hopi presiona. Nos mester ta bunita, sexy, bisti netchi, tin un figura delega, pero tambe funciona optimal den locual nos ta haci, como mama, esposa, trahado (professional) etc. y tog nos ta haya mas critica en comparacion cu hende homber. Pesey nos como hende muher ta biba di dieet pa dieet y nos por tin e sentiment cu nada cu nos haci no ta suficiente bon. E lucha aki di tur dia ta congtinua te na momen-
to cu nos realisa cu nos mester ta nos mes y cu nos mes por tuma accion pa trese un cambio pa progreso. Esaki nunca no ta facil paso ora bin cambio e reaccion por ta fuerte. Segun e parlamentario ta di importancia pa banda di tur accion, nos keda enfoca ariba cambio di e mentalidad. Esaki lo nifica cambio alavez di auto-estima di e ser femenino. E cambio aki ta solamente nos mes por trese. Wyatt-Ras a keda contento di tende cu ta a lanta un iniciativa di hende homber. Sinembargo ta importante pa e desaroyo di hende muher bai man den man cu esun di hende homber. Pa anjanan largo hende muhernan a forma gruponan di accion contra e trato desigual y no tabata uni cu hende homber, sinembargo experencia a demostra cu nos no por sin e otro y cu e desaroyo di e ser femenino y esun masculino lo mester bai man den man cu otro.
ta keda of bolbe pa haci nan tratamento na Aruba toch, cerca di nan famia y cu asistencia y apoyo di e personal di Dr. Horacio E. Oduber Hospitaal su Mamma Care Poli. Cu un pensioen bon mereci den futuro cercano nos lo bay haya falta di un colega hopi envolvi, servicial y ademas, sumamente profesional.
SV Universal y Grupo Kukwisa ta celebra 18 di Maart Riba diamars 18 di maart 2014 S.V. Universal hunto cu Grupo Kukwisa tambe lo celebra Dia di Himno y Bandera. Pa e motibo aki hunto cu nos miembro y boluntarionan nos ta preparando un dia cu varios actividadnan social y recreativo pa asina recauda fondo pa nos sigui cu e trabounan den 2014 tambe. Nos lo cuminsa e dia cu un “Koffiemorgen” di 9or pa 11or di mainta. Tur bishitante lo por disfruta di un dushi pida bolo, te of koffie y hopi mas pa yena e bariga y haci e curason contento. Mientras tanto tambe lo bai tin un “Vlooienmarkt” cu ta cai bou di encargo di Grupo Kukwisa. Pa mas informacion por tuma contacto cu Sra. Regina na 584-75 78 of cu Sra. Barbara na 584-18 67. E ambiente musical di e mainta aki ta bai ta den man di caha di orgel “Mi Dulcita”. Pa 11.30or porta di cushina ta dal habri y nos lo tin entre otro nos dushi BBQ, Bami Goreng, Nasi Goreng y hopi mas. Cu e bariga yen y e curason contento nos lo dedica tur atencion di 12or pa 2or na tur mucha presente cu varios actividadnan popular durante nos nos actividad “Tempo pa Mucha”. Pa mas informacion por tuma contacto cu Mariela 565-00 82 of cu Dulce na 561-25 33. Durante e dianan nos dilanti varios miembronan di S.V. Universal y Grupo Kukwisa lo ta den bario pa bende e carchinan di Koffiemorgen, BBQ, Bami y Nasi.Nos ta conta cu sosten di Aruba pa asina nos por sigui brinda nos actividadnan na comunidad. Un invitacion ta bai na un y tur pa bin bishita nos durante di nos actividadnan y asina celebra hunto cu nos, nos Dia Nacional. Por ultimo directiva di S.V. Universal ta probecha pa recorda tur su miembronan cu diahueps 20 di maart 2014 lo tuma lugar e prome Reunion General di 2014. Esaki lo tuma lugar na Club Universal na Pos Chikito 37-A, pa 7or di anochi. Si pa 7:00 PM no tin quorum, lo sera e reunion y habri’e bek pa 7:30 PM y e reunion lo bai door cu of sin quorum y tur decision tuma durante e reunion general lo ta valido. Durante di e reunion aki lo tuma lugar, conforme cu articulo 12 di e Huishoudelijk Reglement, e eleccion pa presidente y directiva pa 2014. Puntonan di agenda di e reunion aki ta como lo siguiente: Apertura Relato reunion 8 & 15 di mei ’13 Relato anual 2013 (mei te cu december 2013) Relato financiero 2013 (mei te cu december 2013) Eleccion presidente 2014 Eleccion directiva 2014 Nombramento kascommisie Turno liber Clausura Directiva actual ta yama un danki di curason na tur miembro, boluntario, sponsor y comunidad en general cu a pone su mes disponibel pa yuda nos logra nos metanan den 2013. Pa 2014 nos ta sigui conta riba apoyo y sosten di tur.
DIAHUEBS 13 MAART
, 2014
Presidente di Fundacion BOB Aruba, sra. Vanessa Willems
“Nos no t’ey pa ocasiona panico, pero nos t’ey si pa conscientisa hende muhe” Presidente di Fundacion Bevolkingsonderzoek Borstkanker Aruba miho conoci como BOB Aruba, Vanessa Willems a laga sa cu lamentablemente cu nos hende Arubiano ta yega hopi laat ora cu e tumor ta grandi, y dor di esaki e tratamento contra cancer ta hopi mas intensivo, y agresivo. Esaki ta trece cune cu hopi biaha e persona aki mester haya chemo, y radioterapia cu no ta wordo duna aki na Aruba, sino cu mester bay afo ya sea Corsou of Colombia. Encuanto e cantidad di cancer di pecho cu ta existi riba nos isla, sra. Willems no sa si e ta un cuenta cu hende no ta cuida nan curpa. Pero e ta haya cu e hendenan mester bira mas consciente sin drenta den un estado di panico. “Nos no t’ey pa ocasiona panico, pero nos t’ey si pa conscientisa hende muhe”, el a bisa. El a agrega cu hende muhe mester compronde cu cancer di pecho ta un sorto di cancer hopi serio cu ta afecta hopi hende muhe na Aruba, y tambe mundialmente, ya cu 1 den cada 8 hende muhe na Aruba tin cancer di pecho, segun investigacion realisa pa Departamento di Salubridad Publico di Aruba, DESPA.
E investigacion a mustra tambe cu cancer riba dje ta forma alrededor un 25% di e malesanan cu ta mata hende na Aruba. Y den e cifra porcentual aki di un 25%, cancer di pecho tin un 10% di dje. E problematica di cancer na Aruba ta casi similar den nos region Caribe, pero compara cu Hulanda, nos ta un tiki mas halto, el a declara. El a splica cu cancer di pecho ta un tipo di cancer cu bo por tratele hopi bon si bo detecte tempran. “No necesariamente nos tin cu muri masha lihe di cancer di pecho”, el a declara. Pero e unico forma pa bo por sobrevivi y dura mas largo, bo tin cu detecte tempran. Banda di e deseo di haci algo pa e pashentnan aki pa detecta cancer cerca hende muhe hopi tempran, BOB Aruba a cuminsa cu un grupo cu tabata hopi interesa den esaki y tin e labor aki na curason. Nan a organisa un seminario pa wak si e proyecto di scanning di pecho lo por tin beneficio na Aruba. BOB Aruba ta trahando cu fundacionnan manera Mary Joan Foundation, Koningin Wilhelmina Fonds, y otro instancia manera AZV, Hospital y DESPA. Sra. Willems a splica cu e dif-
erencia entre BOB Aruba y otro fundacion manera Mary Joan Foundation y KWF ta cu e fundacionnan aki ta traha cu e pashentnan, Mary Joan Foundation cu e pashentnan di cancer di pecho, mientras cu KWF ta atende cu e pashentnan cu tur tipo di cancer, y nan ta percura pa suministra informacion. Den e caso di KWF no solamente nan ta suministra informacion sino cu nan ta facilita y huur articulo y atributo cu e pashent tin mester dependiendo di e tipo di cancer. BOB Aruba ta un fundacion cu ta percura pa detecta tempran cualkier abnormalidad cu e persona ta sinti y cu eventualmente e lo por ta cancer. Nan ta check e grupo di hende muhe saludabel entre 45 y 75 aña di edad, y esaki ta un total di 21 mil hende muhe. Nan kier traha riba e grupo aki durante dos aña nan por screennan y cada dos aña sigui screening nan pa haci mamogram. E lo ta un campaña gratis pa sigui monitor e situacion di hende muhe den e edad ariba menciona pa asina detecta na tempo cualkier cos chikito, y asina logra un tratamento mas cortico y menos invasivo caminda bo chens pa sobrevivi lo ta mas grandi.
Telefon: 588-1500 Fax: 582-4937 UN CORANT OTRO
Director
Editor-in-Chief Hareld Faro
Dunadonan di trabou optimista cu crecemento Pa prome biaha den dos aña, dunadonan di trabou na Hulanda ta positivo atrobe riba e posibilidadnan di trabou proyecta. E sentimento ta levemente positivo, cu un cifra di posibilidad di trabou di un porshento. Esaki ta e conclusion di e instancia cu ta midi mercado laboral MEOS basa riba un analisis memey di 750 dunado di trabou. Den e prome kwartaal di e aña aki, e expectativanan ainda tabata neutral, esta cero. Pero den comparacion cu aña pasa, e cifra di posibilidad di trabou anticipa a subi cu cuater punto di percentage den e mesun periodo. Den casi tur sector ta mira cu e expectativa ta crece y esey ta un bon señal. Pero e ta bay mucho leu pa conclui cu e parti pio ta tras di lomba, segun Director di Manpowergroup Nederland Andringa. Crecemento E dunadonan di trabou den e sector di servicio comercial ta kere cu nan lo bay tuma mas hende den servicio compara cu den e prome kwartaal di 2014. Esaki ta e caso, segun Andringa, pa motibo cu den e sector aki ta mara mas trahado flexible na momento cu economia mustra señal di mehoracion. E dunadonan den e sector di industria pisa ta esnan mas positivo. E cifra di posibilidad di trabou den e sector aki ta un 7. E prognosis den e industria general ta menos positivo. Rond di henter Hulanda tin señalnan positivo, algun mas fuerte cu otro.
Assistant Editors Maritza Maduro Benjamin Romero Elizabeth Guanipa
Sales Exceutive Supervisor
Accountant Dept Thaira Lin
Directora Zaira Lin
Contributing Editor Dilma Arends
Layout Design Oscar Palomino
E opinion di nos colaboradoman no ta ferieha a pensamiento di Cas Editorial.
EMAILS: aviso@arubawe.com /// arubawe2012@gmail.com /// WEBSITE: www.arubawe.com
4
DIAHUEBS 13 MAART 2014
PAGINA 13
DIARIO
Placa no ta e solucion
Minister Alex Schwengle sa cu cifranan di malesa di riñon na Aruba ta hopi halto
ORANJESTAD (AAN): Dia 13 di maart profesionalnan di Salud ta dedica na pone enfasis riba e importancia di un organo cu ta vital pa bida humano, esta e riñon. Na Aruba tambe medi conan y ministerio di salubridad ta subraya e siman aki e importancia di mantene e riñonnan sa-
ludabel y preveni cu ta presenta complicacion cu e organonan importante aki. Minister di Salud, dr. Alex Schwengle ta splica cu lamentablemente e noticia tocante e cantidad di pashent cu problema di riñon na Aruba no ta positivo y cu na Aruba tin hopi, hopi problema y e cantidad di pashentnan ta creciendo. “Nos tin hopi pashent y e cantidad di pashentnan cu tin necesidad di hemodialyse ta creciendo enormemente,” Minister Schwengle a bisa. El a splica cu IMSAN tambe ta ofrece servicio di hemodialyse y a amplia e cantidad di stoel cu ta disponibel na 16, pero e pronosticonan ta alarmante y calculacionnan ta mustra cu pa aña 2020 lo tin “un
exceso di pashent di tal manera cu ta bay costa costa nos budget varios miyon pa ubica tur e hendenan.” E cantidad di casonan di malesa di riñon a aumenta drasticamente y na 2008 Hospital a aumenta su capacidad pa hemodialyse; recientemente IMSAN a tuma over locual tabata antes Posada Clinic y tambe a amplia e cantidad di stoel disponibel pa ofrece hemodialyse. Desafortunadamente, ni cu e dos accionnan proactivo aki, awe Aruba tin mas pashent pa hemodialyse cu e cantidad di stoel disponibel. Na cuminsamento di 2011 tabatin mas of menos 115 pashent y “awe nos ta papia di 155 pashent, di cual un grupo ta worde structuralmente dialisa na Colombia,” e mandatario a
splica. E necesidad pa manda e pashentnan Colombia ta resultado di un crecemento den e cantidad di pashent – unda cu ta diagnostica TUR luna un of dos pashent MAS cu mester di dialisis y Aruba tin actualmente un capacidad maximo pa dialisa 122 pashent. Minister Schwengle ta añadi cu segun AZV y e specialistanan di riñon, o sea e nefrologonan, e cantidad di pashent lo sigui aumenta den e proximo cinco añanan cu mas of menos 50 pa 60%. Cu esaki, lo tin un aumento den e costonan anual di dialisis, unda cu AZV ta premira cu pa aña 2020, lo gasta entre seis pa ocho miyon Florin MAS cu a worde inverti na 2012 den provee dialisis pa pashentnan. Cada pashent di dialisis ta costa 100 mil Florin pa aña y si considera cu ta registrando actualmente tur luna un of dos pashent nobo pa dialisis. Esaki sigur tin un impacto grandi den nos comunidad pa loke ta finansa, pero mester pensa tambe riba e impacto grandi cu esaki tin riba calidad di bida di nos populacion en general tambe. “E grupo di pashentnan aki ta caracterisa di ta pashentnan di presion halto y/of ta pashent di diabetes cu ta descontrola. Cifranan ta mustra cu 50 pa 60% di pashentnan nobo di dialisis ta diabetico y 15 pa 25% di pashentnan nobo di dialisis ta sufri di presion halto. E 85% di e grupo aki ta yega mucho laat cerca e specialista di riñon y ta resulta cu nan mester cuminsa dialisa inmediatamente,” dr. Schwengle a bisa. Esaki ta algo cu tin e nefrologonan y e minister hopi preocupa, pasobra e impacto riba e calidad di bida di e pashent ta hopi grandi. E calidad di bida ta baha; y e parti mas lamentable
y desafortuna ta cu den 75% di e casonan cu ta hopi complica y mester di dialisis, e malesa di riñon por a worde preveni. Minister Schwengle a subraya cu pues, “placa no ta bay ta e solucion. E solucion ta bay keda, manera a worde bisa den pasado caba, prevencion!” E titular di salubridad a pone enfasis riba conscientisacion y accion pa prevencion di obesidad y e malesanan relata na esaki, cual ta diabetes y presion halto, cual ta dos di e causantenan principal di deterioro y malesa incurabel di riñon. Minister Schwengle ta resumi, cu mester cu pa nos mes, pa nos yiunan y pa e futuro generacionnan, Aruba mester crea un situacion cu ta sostenibel, un comunidad mas saludabel. Come mas saludabel, come mas fruta y berdura, move tur dia y pa por lo menos 30 minuut pa dia y purba di normalisa e peso y mantene un peso normal. Entre otro na momento cu un pashent di diabetes regula su cuminda y normalisa su peso casi e no mester di tuma remedi mas y esaki ta aplicabel pa e pashent di presion halto tambe. Pero tanten cu esaki no ta regula, e pashent no por neglisha of lubida, pero mester tuma su remedinan manera nan ta prescribi. E mandatario ta añadi e conseho pa evita alcohol, no huma y evita uzo di salo, pa contribui na un miho salud. Finalisando, Minister dr. Alex Schwengle bisa cu si e comunidad ta biba mas saludabel, salubridad ta bira mas sostenibel y por worde manteni mas sostenibel den futuro tambe. Minister Schwengle ta aplaudi e esfuerso conhunto e siman aki di Departamento di Salud Publico, SVb, IbiSA, IMSan, AZV y Hospital pa concientisa nos comunidad.
Longbed coriendo sospechoso den bario ORANJESTAD.(AAN); A constata na Sero Pita un auto sospechoso ta core rond y patruya di e distrito Santa Cruz a wordo dirigi eynan. Na e adres polis a atende e persona cu a declara, cu e Nissan modelo “long bed” na dos ocacion a para dilanti cas y a keda observa e cas. Ora cu un di e bisiña nan a sali pafor, e “long bed” a move direpiente. Polis a controla e area pero nan no a constata nada particular.
DIAHUEBS 13 MAART 2014
PAGINA 49
DIARIO
Dia 13 di Maart ta conmemora “Dia Internacional di Riñon” reconoci sis di Dr. Horacio Oduber mundialmente
ORANJETAD (AAN): Segun dr. Romeo Kock, neufrologo di Clinica di Dialy-
Hospital, e di dos diahuebs di luna di maart ta e dia
como “Dia Internacional di Riñon”, un dia hopi importante pa motibo cu esaki ta enfatiza importancia di salud di riñon. Riñon ta un organo den curpa cu ta hopi importante, pasobra si nan faya esaki tin consecuencia fatal. E specialista a splica cu Clinica di Dialyze ta actualmente yen y esaki ta algo cu mester preveni pa den futuro tin menos pashent cu mester di dialyze, comparando cu aña pasa, e situacion a bira asina ex-
tremo, cu mester a manda pashent den exterior pa
haci dialyze. Actualmente e situacion a estabiliza y hunto cu clinica di dialyze na IMSAM por a acomoda tur pashent cu mester di dialyze cronico y acuut. Aunke situacion ta bao control, cantidad di caso pa Aruba ta halto. Dr. Romeo Kock a indica cu tin 85 pashent ta tuma tratamento na Hospital y 40 na IMSAN. Alrededor di 20 pashent ta haci dialisis na cas. Dia Internacional di Riñon ta un dia pa recorda tur hende riba cuido di riñonan, y tambe pa concientizacion y prevencion. Esaki no ta algo complica, simplemente cu un persona cu ta cuida su salud, ta cuida su riñonan. Ta hopi importante pa haci examennan necesario pa haya sa si tur cos ta trahando manera mester ta. Un test di riñon no ta dificil pa haci, y no mester bay den afo pa haci esaki. Dr. Kock ta haci un apelacion na tur esnan cu ta sufri di sucu y presion halto, pa controla e malesanan aki pasobra nan ta causa number un y dos di daño di riñon. El a bisa cu hopi biaha e malesanan aki ta presenta hunto y den casonan asina mester ta extra cauteloso. E dia aki ta pa concientiza y preveni su conseho ta pa controla regularmente, tuma remedinan y test funcion di riñon via testnan di sanger y urina. Assistant Manager di Clinica di Dialyze, Julien Garcia a bisa cu riba Dia Internacional di Riñon, nan a organiza actividadnan pa enfoca mas riba e pashentnan y mima nan un poco cu un treat y weganan di bingo cu regalonan bunita di varios comerciante.
DIAHUEBS 13 MAART 2014
PAGINA 9
DIARIO
Malesa di riñon ta curabel solamente si bo ta na tempo ORANJESTAD (AAN): Ta papia di malesa di riñon cronico ora e funcion di riñon ta bira menos y ta progresivo durante un periodo di algun luna te pa añanan largo. Den e riñonnan tin un miyon di filter, si e riñon cuminsa daña e filternan no ta traha mas y segun e proceso aki sigui e funcion di riñon ta bay atras. Bo salud ta bay atras tambe.
Fayo den funcionamento di riñon ta afecta henter bo curpa y por laga bo sinti hopi malo. Si no trata un fayo di riñon, esaki por pone bo bida na peliger. P’esey ta importante pa bo sa cu: 1. Fayo di riñon den un fase trempan no ta duna señal tampoco sintoma. 2. Malesa cronico di riñon
NO ta cura di su mes. 3. Malesa di riñon ta tratabel. Mas trempan bo sa cu bo riñonnan ta faya bo, miho chens bo tin pa haya tratamento cu por duna bon resultado. Sea ta tarda of te hasta por stop e proceso cu funcion di bo riñonnan bay mas atras. 4. Test di sanger y orina ta wordo uza pa check si bo riñonnan ta cuminsa faya bo. 5. Malesa di riñon por conduci na fayo di riñon. Anto e ora ey no tin awa pa laba. Tin cu sigui numa cu e siguiente paso cu ta cuminsa dialisa, esta spula na mashin. Riesgo pa ataca di curason of stroke tambe ta bira mas. Primordial ta pa keda controla cu frecuencia bo factornan di riesgo, esta controla bo presion pa e no ta halto y cu nivel di sucu den sanger ta bon. Haci control por lo menos 1x pa aña si bo edad ta riba 40 aña. Ta bon pa papia cu bo dokter di cas di esakinan, tambe si bo sa cu malesa di riñon ta core den famia. Den e documento Health Monitor di Departamento di Salud Publico, publica na 2013, ta duna e siguiente cifranan: 1 di cada 2 hende homber entre 25 y 64 aña tin presion halto, mientras cerca hende muhe esaki ta 1 di cada 3. Casi 1 di cada 10 persona entre 25 y 64 aña tin diabetes di cual algun hende no sa mes cu nan ta cana rond cu un nivel di sucu mucho halto den sanger. E chens ta hopi grandi cu e grupo di hendenan aki ta cana rond cu’n riñon cu ta funciona menos bon. Si bo riñonnan ta cuminsa faya, e miho solucion ta pa detecta esaki trempan. Pa mas informacion di e articulo aki relaciona cu Dia Mundial di Riñon por tuma contacto cu Departamento di Salud Publico, 522-4200, IBISA 582-4987, SVB 527-2790, Fundacion Kidneys297 na 592-6186, AZV, dialyse afdeling di IMSAN na 5248833 di 9-11 am y 2-4 pm of dialyse clinic di Hospital na 527-4000.
Published on Mar 13, 2014


text:
Isa Brown ta presenta obra di poesia na biblioteca
Diahuebs awor tin un presentacion di bukinan di poesia na biblioteca di sra. Isa Brown. Durante e anochi Isa ta declama algun di su poemanan y ta papia riba diferente tema cu e ta haya interesante. E ta desea di papia cu publico riba expresion liber di opinion y ta tuma un ehempel na e atake terorista cu a tuma lugar recien relaciona cu publicacionnan di e revista Charlie Hebdo. Segun Isa Brown “Libertad di expresion mester prevalece, e ta un derecho fundamental di cada ser humano”. Isa Brown ta pasiona cu libertad pa expresa y esey ta refleha den su estilo di narrativa. Isa Brown ta presenta un obra di ficcion poetico cual ta conta di storianan di bida real di Isa mes y di otronan, e ta titula ‘Bisa Algo’. E otro buki di poesia ta titula: ‘Mi Lo Muri Pabo!’, e ultimo ta un obra di ficcion poetico basa ariba bida di nos Libertador Betico Croes, dfm. E presentacion ta cuminsa 7or y ta habri pa un y tur.